CELEX: 22018D0366
Language: sl
Date: 2016-07-08 00:00:00
Title: Sklep Skupnega odbora EGP št. 144/2016 z dne 8. julija 2016 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2018/366]

15.3.2018   
               
               
                  SL
               
               
                  Uradni list Evropske unije
               
               
                  L 73/16
               
            SKLEP SKUPNEGA ODBORA EGP
      ŠT. 144/2016
      z dne 8. julija 2016
      o spremembi Priloge II (Tehnični predpisi, standardi, preskušanje in certificiranje) k Sporazumu EGP [2018/366]
      SKUPNI ODBOR EGP
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Uredbo Komisije (EU) 2016/371 z dne 15. marca 2016 o zavrnitvi odobritve nekaterih zdravstvenih trditev na živilih, razen tistih, ki se nanašajo na zmanjšanje tveganja za nastanek bolezni ter na razvoj in zdravje otrok (1) je treba vključiti v Sporazum EGP.
               
            
                  (2)
               
               
                  Uredbo Komisije (EU) 2016/372 z dne 15. marca 2016 o zavrnitvi odobritve zdravstvene trditve na živilih, ki se nanaša na zmanjšanje tveganja za nastanek bolezni (2) je treba vključiti v Sporazum EGP.
               
            
                  (3)
               
               
                  Ta sklep se nanaša na zakonodajo v zvezi z živili. Zakonodaja v zvezi z živili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v uvodu k poglavju XII Priloge II k Sporazumu EGP. Ta sklep se zato ne uporablja za Lihtenštajn.
               
            
                  (4)
               
               
                  Prilogo II k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Za točko 109 (Uredba Komisije (EU) 2015/2314) poglavja XII Priloge II k Sporazumu EGP se vstavita naslednji točki:
      
                  „110.
               
               
                  
                     32016 R 0371: Uredba Komisije (EU) 2016/371 z dne 15. marca 2016 o zavrnitvi odobritve nekaterih zdravstvenih trditev na živilih, razen tistih, ki se nanašajo na zmanjšanje tveganja za nastanek bolezni ter na razvoj in zdravje otrok(UL L 70, 16.3.2016, str. 12).
               
            
                  111.
               
               
                  
                     32016 R 0372: Uredba Komisije (EU) 2016/372 z dne 15. marca 2016 o zavrnitvi odobritve zdravstvene trditve na živilih, ki se nanaša na zmanjšanje tveganja za nastanek bolezni (UL L 70, 16.3.2016, str. 16).“
               
            Člen 2
      Besedili uredb (EU) 2016/371 in (EU) 2016/372 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
      Člen 3
      Ta sklep začne veljati 9. julija 2016 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 8. julija 2016
         
            
               Za Skupni odbor EGP
            
            
               Predsednica
            
            Bergdís ELLERTSDÓTTIR
         
      
      
         (1)  UL L 70, 16.3.2016, str. 12.
      
         (2)  UL L 70, 16.3.2016, str. 16.
      
         (*1)  Navedena ni nobena ustavna zahteva.